*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Rīgā Nr. 2020. gada \_\_\_\_\_\_\_\_\_\_\_\_\_

**.§**

**Informatīvais ziņojums par Nacionālā veselības dienesta īstenotā ERAF projekta “Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu” progresu, riskiem, turpmākās rīcības plānu un e-veselības sistēmas tālāko attīstību**

1. Pieņemt zināšanai Veselības ministrijas iesniegto informatīvo ziņojumu.
2. Atbalstīt Nacionālā veselības dienesta projekta Nr. 2.2.1.1/18/I/001 “Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu” ieviešanas termiņa pagarināšanu līdz 2023.gada 31.decembrim.
3. Veselības ministrijai informēt Ministru kabinetu, ja tiek kavēti vai netiek īstenoti plānotajā apjomā paredzētie darbi projektā Nr. 2.2.1.1/18/I/001 “Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu”.
4. Noteikt, ka Nacionālā veselības dienesta projekts Nr. 2.2.1.1/18/I/001 “Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu” ir vadošais programmas projekts. Noteikt, ka veselības nozares informācijas un komunikāciju tehnoloģiju (turpmāk – IKT) projektu programmā ietilpst arī šādi projekti:
	1. Veselības ministrijas projekts Nr. 2.2.1.1/17/I/028 “Veselības ministrijas un padotības iestāžu IKT centralizācijas atbalsts”;
	2. Neatliekamās medicīniskās palīdzības dienesta projekts Nr. 2.2.1.1/17/I/025 “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1.kārta)” un projekts “Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2.kārta)”;
	3. Valsts tiesu medicīnas ekspertīzes centra projekts Nr. 2.2.1.1/17/I/033 “Tiesu medicīnas ekspertīzes un izpētes procesu optimizācija un attīstība”.
5. Atbalstīt, ka saskaņā ar Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – MK noteikumi Nr. 784) 51.4 7 punktu Centrālā finanšu un līgumu aģentūra, ņemot vērā informatīvajā ziņojumā sniegto informāciju, un, ja turpmākā projekta īstenošana tiks nodrošināta atbilstoši ziņojumā ietvertajam laika un rīcības plānam, nesamazina Eiropas Savienības fonda un valsts budžeta līdzfinansējumu par starpību, kas pārsniedz 25 % no plānoto maksājuma pieprasījumu iesniegšanas grafikā 2019.gadā paredzētā Nacionālā veselības dienesta īstenotajā projektā Nr. 2.2.1.1/18/I/001 “Veselības nozares informācijas sistēmu (reģistri) modernizācija, attīstība un integrācija ar e-veselības informācijas sistēmu”.
6. Lai turpinātu attīstīt e-veselības sistēmu, atbalstīt finansējuma pārdali 2021.gadā 1 000 000 EUR, 2022.gadā 700 000 EUR un 2023.gadā 300 000 EUR Veselības ministrijai (Nacionālajam veselības dienestam) uz valsts budžeta 45.01.00. apakšprogrammu “Veselības aprūpes finansējuma administrēšana un ekonomiskā novērtēšana” no Finanšu ministrijas (Valsts ieņēmumu dienesta) 33.00.00. programmas “Valsts ieņēmumu un muitas politikas nodrošināšana” prioritārā pasākuma “Nodokļu informācijas pakalpojumu modernizācija (t.sk. ar MAIS izveidošanu un funkcionalitātes nodrošināšanu)” īstenošanai piešķirtajiem valsts budžeta līdzekļiem.
7. Izdevumus, kas radušies, pārtraucot projekta Nr.2.2.1.1/17/I/030 “Vienotās veselības nozares elektroniskās informācijas sistēmas tālāka pilnveidošana, sasaistot to ar personas identifikāciju” 35 843,08 EUR apmērā, atzīt par neatbilstoši veiktiem izdevumiem un, ievērojot, ka tos nav iespējams atgūt, attiecināt tos uz valsts budžeta izdevumiem, jo 2020.gada 14.aprīlī starp Nacionālo veselības dienestu un Centrālo finanšu un līgumu aģentūru noslēgta vienošanās par projekta pārtraukšanu.
8. Ministru prezidents A. K. Kariņš
9. Valsts kancelejas direktors J. Citskovskis

Iesniedzējs:

Veselības ministre I. Viņķele

Iveta Bērtulsone 60008321

iveta.bertulsone@vm.gov.lv

Laura Boltāne 67876154

laura.boltane@vm.gov.lv